alexandrainst/scandi-wiki huggingface dataset:
Røykeforbud

Røykeforbud er et forbud mot tobakksrøyking i offentlig rom, også innendørs på restauranter, kafeer, puber og diskoteker. Røykeforbudet er forskjellig fra land til land.

Norge

Etter 2000: Røykeforbud grunnet helsefare 

1. juni 2004 ble røykeforbudet innført i det offentlige rom i Norge, medregnet spise- og utesteder. Røyking er tillatt på uteserveringer, men røyk må ikke sive inn i innendørs lokaler. Elektroniske sigaretter omfattes av røykeforbudet.

Røykeforbudet skal også forhindre passiv røyking, som er minst like skadelig som å røyke selv.

1800-tallet: Røykeforbud grunnet brannfare 
Røykeforbud har også vært knyttet til brannfare, ikke minst til sjøs. 21. april 1858 nedla Drammen politikammer forbud mot røyking på gater, brygger, trelasttomter og andre brannfarlige steder, samt i gårdsrom. Da Ole Bull besøkte byen, skrev politimester Christian Schive ut en bot på 32 skilling til ham for røyking i Drammens gater. Bull forklarte med et smil at han vanskelig kunne unnvære sin sigar: «For å spare så vel Dem som meg selv for mer bryderi, vil jeg gjerne betale ti daler for de sigarer jeg kommer til å røyke på gaten under mitt opphold i Drammen.» 

Også på Bryggen i Bergen og ved Muren var røyking strengt forbudt. Ettersom Ole Bull ikke var rundhåndet nok med gratisbilletter til bergenspolitiet under åpningen av Norges første nasjonale teater i 1850, skrev de ut bøter når de tok ham med sigaren på disse stedene. Hans svigerinne Marie Bull fortalte at han hver gang betalte sin tidalers bot med ironisk høflighet, mens han dampet på sigaren. Svigerinnen skrev at Bull til og med hadde moro av å gå rundt på Bryggen med en utent sigar i munnen for å drive ap med vakthavende betjent.

Bergen politikammer rykket inn sin kunngjøring av 11. januar 1849 i Bergen Adressecontoirs Efterretninger: «Forbudet mod Cigarrygning i Gaderne indskjærpes herved; hvorhos bemærkes, at Bøderne for Overtrædelse af dette Forbud tilfalde Anmelderen.» Boten gikk altså ikke i kommunekassen, men til den som rapporterte røykingen.

Christian 4.s røykeforbud 
Christian 4. syntes ikke at han kunne forby røyking generelt i Danmark, selv om han med tanke på brannfaren forbød røyking om bord i orlogsskipene. I stedet trøstet gaster og offiserer seg med snus på hundevaktene. Derimot forbød Christian 4. røyking i Norge. I 1632 skrev han i Aabent Brev om Tubaksdrikken i Norge at «eftersom os underdanigst andrages den store Skade, som Tubaksdrikken Undersaatterne udi vort Riige Norge tilføier, da haver Vi naadigst for godt anseet dets Indførsel at forbyde...» Forbudet varte i 11 år, men smuglervirksomhet fikk majesteten til å ombestemme seg, og erstatte forbudet med høye avgifter.

Referanser 

Røyking
Forebyggende medisin
Holger Holgersen

Holger Beyer Nordal Holgersen (født 30. mai 1914, død 23. april 1996) var en norsk ornitolog og entomolog. Han har hatt engasjement ved Zoologisk museum i Oslo og var en tid lektor ved St. Svithuns skole. Han ble i 1949 ansatt som avdelingsbestyrer ved Stavanger museum. Han var gift med forfatteren Brit Holgersen. Han er far til professor emerita i rettsvitenskap Gudrun Holgersen.

Holger Holgersen ble tidlig interessert i naturen. Særlig hadde han interesse for fugler (ornitologi). Han var elev ved Kongsgård skole i Stavanger. Holgersen tok hovedfagseksamen i 1942, i zoologi ved Universitetet i Oslo på en oppgave om Rogalands maurfauna.

Holger Holgersen deltok på Brategg-ekspedisjonen til Antarktis i 1947–1948. Han reiste ved flere anledninger i Europa og Amerika for å studere ornitologi,  En av hans viktigste aktiviteter var ringmerking av fugler ved  Revtangen feltstasjon.

Entomologen 
På sine mange utenlandsreiser for Stavanger museum, samlet han også en del insekter. Blant annet fra Malta, Capri og Panama.

Hans store insektsamling  finnes på Stavanger museum. Han mente at en konservator ikke kunne ha den samme slags samling privat, som han arbeidet med på museet. Dette medførte at han i 1949 innlemmet hele sin private samling av maur og sikader i museets samling.

Holger Holgersen var en av de få norske spesialistene på sikader.  Etter pensjonalder, i 1981, konsentrerte han seg særlig om sikader. Han samling bestod av sikader fra hele Norge, foruten Finnmark. Han arbeidet med en fullstendig oversikt over norske sikader, men rakk dessverre ikke å fullføre denne før sin død. Kort tid før han døde ga han sin nyere samling (1981–1996) til Stavanger museum, den bestod av 25 kasser, med maur og sikader.

Holger Holgersens legat 
Etter Holgersens død, ble Holger Holgersens legat opprettet i 1998 til minne om Holgersen. Formålet er å yte støtte til fremme av ornitologi og entomologi.

Publikasjoner 
Holger Holgersen har skrevet en rekke publikasjoner.  Som entomolog om maur og sikader.

Referanser

Litteratur 
 Ottesen, Preben (red.); Simonsen, Jan Henrik; Tunstad, Erik. 1986. Temanummer: Entomologi i Norge 1986. Insekt-Nytt 11 (2) s 15.
 Sømme, L. & Hansen, L.O. (bilderedaktør). 2004. Entomologiens historie i Norge. Norsk entomologisk forening * 1904-2004  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8

Eksterne lenker 
 Norsk entomologisk forening – for deg som vil lære mer om insekter.

Norske entomologer
Norske ornitologer
Æresdoktorer ved Universitetet i Bergen
Personer fra Stavanger kommune
Karlsrud

Karlsrud er et strøk i bydel Nordstrand i Oslo.

Områdets boliglandskap er blokkleiligheter i sør, og hus og villabebyggelse i nord. Karlsrud har en egen grunnskole og t-banestasjon. Like ved Karlsrud skole ligger også Lambertseter videregående skole. Norges største REMA 1000-butikk og Euronics ligger på Karlsrud.

Referanser 

Strøk i Oslo
Lambertseter
Bydel Nordstrand
Marie Lindvik Jørstad

Marie Lindvik Jørstad (født 17. januar 1990 på Ellingsrud i Oslo) er en norsk håndballspiller (linjespiller) for Stabæk håndball.

Jørstad spilte juniorhåndball på Ellingsrud IL, og gjennom et klubbsamarbeid spilte hun også eliteseriehåndball for Toten Håndballklubb i sesongen 2008-2009. Samme sesongen tok laget seier i Petter Wessel cup (uoffisielt NM for junior) i januar.
Hun gikk på idrettsfag ved Bjerke videregående skole fra 2006 til 2009, sammen med blant andre håndballvenninnen Mona Helen Skorstad, turneren Sandra Ostad og fotballspillerne Mathis Bolly og Preben Mankowitz.

I 2009 vant Jørstad junior-NM for Stabæk etter finaleseier mot Storhamar Idrettslag.

Se også 
 Liste over kjente elever ved Bjerke videregående skole

Referanser

Eksterne lenker
 idrett.speaker.no Presentasjon på Toten håndballklubbs hjemmesider.

Norske håndballspillere
Personer fra Oslo
Fødsler i 1990
Sjavkat Mirzijajev

Sjavkat Miromonovitj Mirzijajev (usbekisk: Shavkat Miromonovich Mirziyoyev, født 1957) er Usbekistans president. Han ble oppnevnt som interimspresident 8. september 2016 og valgt til president 4. desember 2016 med 88,6% av stemmene. Før dette var han statsminister, et verv han tiltrådte 12. desember 2003 etter president Islam Karimovs nominering og parlamentets godkjenning. Han etterfulgte O‘tkir Sultonov som hadde vært statsminister siden 1995. Etter Islam Karimovs død 2. september 2016 ble Mirzijajev utpekt til å lede begravelseskomiteen, et signal om at han var ønsket som Karimovs etterfølger. I oktober 2021 ble Shavkat Mirziyoyev gjenvalgt til president i Usbekistan.

Mirzijajev var guvernør i Dzjizzach-provinsen mellom 1996 og 2001 og i Samarkand-provinsen fra 2001 til han tiltrådte som statsminister i 2003. Han har også vært rådmann i et distrikt i Tasjkent.

Mirzijajev har en ingeniøreksamen fra Toshkent irrigatsiya va qishloq xoʻjaligini mexanizatsiyalashtirsh institutini (Tashkent Irrigation Engineering and Agriculture Mechanization Institute).

Referanser 

Personer fra Jizzax
Usbekistans statsministre
Irland under Paralympiske sommerleker 2008

Irland deltok i Paralympiske sommerleker 2008 i Beijing. Irland sendte 45 utøvere som konkurrerte i ni grener: bueskyting, friidrett, boccia, sykling, hestesport, fotball, seiling, svømming og bordtennis. Landets flaggbærer under åpningsseremonien var Patrice Dockery.

Medaljer

Se også
 Paralympiske sommerleker 2008

Referanser

Eksterne lenker
 Paralympiske sommerleker 2008 Offisiell nettside
 Den internasjonale paralympiske komité
 Irlands paralympiske komité
 "Speech by Mr Martin Cullen T.D. Minister for Arts, Sport and Tourism at the announcement of the Irish Team for the Beijing 2008 Paralympic Games", Det irske kunst-, sports- og turismedepartementet - offisiell nettside
 "Paralympics: Gold fever", Herald, 3. september 2008

Nasjoner under Paralympiske sommerleker 2008
Irland under de paralympiske leker
2008 i Irland
Nordsinni stasjon

Nordsinni stasjon er en nedlagt jernbanestasjon på Nordsinni på Valdresbanen i Nordre Land i Innlandet fylke. Den ble åpnet 1904, to år etter at Valdresbanen ble tatt i bruk, og var betjent til 1968. 1971 ble den nedgradert til holdeplass, og nedlagt 1989 da persontrafikken på banen ble nedlagt.

Stedet ligger i vestsiden av dalen, på motsatt side av elven for fylkesvei 33 som går vestover mot Aurdal og østover mot Dokka.

Stasjonsbygningen og uthuset ble revet i 1985.

Litteratur

Eksterne lenker 

Nedlagte jernbanestasjoner i Norge
Jernbanestasjoner på Valdresbanen
Jernbanestasjoner i Oppland
Samferdsel i Nordre Land
Jernbanestasjoner åpnet i 1904
1904 i Norge
Jernbanestasjoner nedlagt i 1989
Byggverk i Nordre Land
Kalkulator (Mac OS X)

Kalkulator er et enkel kalkulatorprogram laget av Apple og kommer sammen med Mac OS X. Det har tre modi: enkel, vitenskapelig og programmerer. Enkel modus inneholder et nummerpanel, knapper for addisjon, subtraksjon, multiplikasjon og divisjon samt hukommelsestaster. Vitenskapelig modus støtter eksponenter og trigonometriske funksjoner, mens programmeringsmodus gir brukeren tilgang til flere alternativer relatert til programmering.

Kalkulatorprogrammet har en lang historie tilbake til begynnelsen av Macintosh-plattformene, hvor en enkel, firefunksjonskalkulator var standard skrivebordstilbehør fra og med de tidligste systemversjonene. Selv om ingen avanserte muligheter var inkludert, ble oppgraderinger fra tredjeparter tilgjengelig.

Kalkulator har støtte for omvendt polsk notasjon og kan lese opp knappene som ble trykt og det endelige resultatet.

Kalkulatoren inkluderer også noen enkle konverteringsfunksjoner for å konvertere mellom enheter i følgende kategorier:

Areal
Valuta
Energi eller arbeid
Temperatur
Lengde
Hastighet
Trykk
Vekt/Masse
Kraft
Volum

Valutakurser kan oppdateres fra Internett.

Dashboard-widget 
En Kalkulator-Dashboard-widget er inkludert i Mac OS X Tiger og senere. Den har kun basisfunksjonaliteten fra hovedprogrammet.

Mac OS
EM i friidrett 1994 – Lengdehopp menn

Dette er de offisielle resultatene i øvelsen Lengdehopp herrer ved EM i friidrett 1994 i Helsingfors, Finland  med 34 deltagere. Finalen ble avholdt 10. august.

Norge var ikke representert i øvelsen.

Medaljevinnere

Resultater

Kvalifikasjonsrunde
Avholdt 9. august

Gruppe A

Gruppe B

Finalen

Kilder
Resultater

EM i friidrett 1994
Lengdehopp under EM i friidrett
EM i friidrett 1994 – Lengdehopp kvinner

Dette er de offisielle resultatene i øvelsen Lengdehopp damer ved EM i friidrett 1994 i Helsingfors, Finland med 25 deltagere og 2 utøvere som stilte til start. Finalen ble avholdt 12. august.

Norge var ikke representert i øvelsen.

Medaljevinnere

Resultater

Kvalifisering
Avholdt 11. august

Gruppe A

Gruppe B

Finalen

Eksterne lenker
 Resultater

EM i friidrett 1994
Lengdehopp under EM i friidrett
Roald Bahr

Roald Bahr (født 25. juli 1957) er professor i idrettsmedisin ved Norges idrettshøgskole og leder for Senter for idrettsskadeforskning. Han er også sjefslege ved Olympiatoppen og leder for Aspetar Sports Injury & Illness Prevention Programme.

Bahr er lege og har doktorgrad i idrettsmedisin fra Universitetet i Oslo i 1991. Han har vært medlem av FIVBs (det internasjonale volleyballforbundet) medisinske komité siden 1998. Sommeren 2008 ble han valgt inn som medlem av IOCs medisinske komité. Bahr er autorisert som idrettslege av Norsk Idrettsmedisinsk Forening (NIMF) og er fellow i American College of Sports Medicine. Han er landslagslege for Norges Volleyballforbund med ansvar for landslagene i sandvolleyball. Bahr har tidligere vært leder for Nasjonalt råd for fysisk aktivitet og Norsk Idrettsmedisinsk Forening.

Bahr har publisert mer enn 200 forskningsartikler, oversiktsartikler og bokkapitler, i tillegg til en rekke bøker. Femten av hans studenter har fullført sin doktorgrad, og per 2013 var Bahr veileder for 10 ph.d.-studenter. Bahr er hovedredaktør for Clinical Guide to Sports Injuries (“Idrettsskader” på norsk), som er utgitt på sju språk, samt for Handbook of Sports Injury Prevention, oversatt til fire språk.

I oktober 2008, på Buckingham Palace, ble professor Bahr tildelt the Prince Philip Medal for sitt bidrag for å fremme medisinsk kunnskap innen idrettsmedisin. Medaljen ble utdelt av prins Philip, hertugen av Edinburgh.

Bahr er også tidligere landslagsspiller (58 landskamper) og -trener i volleyball.

Bibliografi 
 Excess postexercise oxygen consumption – magnitude, mechanisms and practical implications 1991 ISBN 82-90688-04-0
 Testing av idrettsutøvere 1991 ISBN 82-00-40513-3
 IOC Handbook of Sports Medicine and Science - Volleyball 2004 ISBN 0-632-05913-3
 Idrettsskader – en illustrert guide til diagnostikk og behandling av skader i forbindelse med idrett og fysisk aktivitet. I samarbeid med Sverre Mæhlum. Utgaver 2002, 2006 ISBN 978-82-91149-21-9 Også oversatt til svensk og engelsk.
 Aktivitetshåndboka. Fysisk aktivitet i forebygging og behandling. IS-1592. Oslo, Helsedirektoratet, 2009.
 IOC Handbook of Sports Medicine and Science –Sports Injury Prevention. Wiley-Blackwell, 2009. ISBN 1405162449
 The IOC Manual of Sports Injuries: An illustrated guide to the management of injuries in physical activity. Wiley-Blackwell 2012. ISBN 978-0-4706-7416-1.

Utmerkelser 
 Prince Philip Medal in Sports Medicine fra The Institute of Sports and Exercise Medicine 2008
 NIMI-prisen 2006 for arbeidet Surgical treatment compared with eccentric training for patellar tendinopathy (Jumper's knee) – a randomized, controlled trial

Referanser

Eksterne lenker 

 Omtale hos Norges idrettshøgskole

Norske leger
Norske medisinprofessorer
Norske volleyballspillere
Professorer ved Norges idrettshøgskole
Personer fra Oppegård kommune
Fagansvarlige i Store norske leksikon
Fødsler i 1958
Charles Benedict

Charles Sumner Benedict (født 5. mai 1867 Washington County, Ohio død 22. november 1952 i Gallia County, Ohio) var en amerikansk skytter som deltok i de olympiske leker 1908 i London.

Benedict ble olympisk mester i skyting under OL 1908 i London. Han var med på det amerikanske laget som vant lagskytingen med armégevær med 2531 poeng foran Storbritannia med 2497. De andre på laget var William Leushner, William Martin, Charles Winder, Kellogg Casey og Ivan Eastman. Det var åtte lag med seks mann på hvert som deltok i kunkurransen som ble gjennomført 10. og 11. juli. 
Hver skytter skjøt 90 skudd, 15 skudd på hver av avstandene 200, 500, 600, 800, 900, og 1000 yards på en femdelt skive. Benedict skjøt totalt 407 poeng som var det svakeste resultatet på det amerikanske laget.

OL-medaljer 
 1908  London –  Gull i skyting, armégevær lagskyting (USA)

Eksterne lenker 
 

Skyttere fra USA
Medaljevinnere under Sommer-OL 1908
Deltakere for USA under Sommer-OL 1908
Skyttere under Sommer-OL 1908
Olympiske mestere for USA
Personer fra Washington County i Ohio
Fødsler i 1867
Dødsfall i 1952
Olympiske medaljevinnere i skyting
Ivan Eastman

Ivan Leclare Eastman (født 1. april 1884, død 28. februar 1949) var en amerikansk skytter som deltok i de olympiske leker 1908 i London.

Eastman ble olympisk mester i skyting under OL 1908 i London. Han var med på det amerikanske laget som vant lagskytingen med armégevær med 2531 poeng foran Storbritannia med 2497. De andre på laget var William Leushner, William Martin, Charles Winder, Kellogg Casey og Charles Benedict. Det var åtte lag med seks mann på hvert som deltok i kunkurransen som ble gjennomført 10. og 11. juli. 
Hver skytter skjøt 90 skudd, 15 skudd på hver av avstandene 200, 500, 600, 800, 900, og 1000 yards på en femdelt skive. Eastman skjøt totalt 412 poeng som var det nest svakeste resultatet på det amerikanske laget.

OL-medaljer 
 1908  London –  Gull i skyting, armégevær lagskyting (USA)

Eksterne lenker 
 

Skyttere fra USA
Medaljevinnere under Sommer-OL 1908
Deltakere for USA under Sommer-OL 1908
Skyttere under Sommer-OL 1908
Olympiske mestere for USA
Personer fra Putnam County i Ohio
Fødsler i 1884
Dødsfall i 1949
Olympiske medaljevinnere i skyting
William Leushner

William D. F. Leushner (født 27. november 1863 i Ontario i Canada død 25. oktober 1935 i Buffalo, New York) var en amerikansk skytter som deltok i de olympiske leker 1908 i London og 1912 i Stockholm.

Leushner ble olympisk mester i skyting under OL 1908 i London. Han var med på det amerikanske laget som vant lagskytingen med armégevær med 2531 poeng foran Storbritannia med 2497. De andre på laget var William Martin, Charles Winder, Ivan Eastman, Kellogg Casey og Charles Benedict. Det var åtte lag med seks mann på hvert som deltok i kunkurransen som ble gjennomført 10. og 11. juli. 
Hver skytter skjøt 90 skudd, 15 skudd på hver av avstandene 200, 500, 600, 800, 900, og 1000 yards på en femdelt skive. Leushner skjøt totalt 430 poeng, samme som William Martin, som var de beste resultatene på det amerikanske laget. Fire år senere, under OL 1912 i Stockholm, vant han tre medaljer, en sølv og to bronsemedaljer, alle i lagskyting.

OL-medaljer 
 1908  London –  Gull i skyting, armégevær lagskyting (USA)
 1912  Stockholm –  Sølv i skyting, 100 meter løpende hjort, enkeltskudd, lagskyting (USA)
 1912  Stockholm –  Bronse i skyting, 25 meter rifle, bevegelig mål, lagskyting (USA)
 1912  Stockholm –  Bronse i skyting, 50 meter rifle, lagskyting (USA)

Eksterne lenker 
 

Skyttere fra USA
Olympiske mestere for USA
Medaljevinnere under Sommer-OL 1908
Deltakere for USA under Sommer-OL 1908
Skyttere under Sommer-OL 1908
Medaljevinnere under Sommer-OL 1912
Deltakere for USA under Sommer-OL 1912
Skyttere under Sommer-OL 1912
Personer fra Buffalo
Personer fra Simcoe County i Ontario
Fødsler i 1863
Dødsfall i 1935
Olympiske medaljevinnere i skyting
John Fleming

John Francis Fleming (født 26. august 1881, død 9. januar 1965) var en britisk skytter som deltok i de olympiske leker 1908 i London.

Fleming ble olympisk mester i skyting under OL 1908 i London. Han vant 25 meter rifle bevegelig mål foran seks landsmenn, Maurice Matthews fikk sølv og William Marsden bronse. Det var 12 deltakere fra fem nasjoner og konkurransen ble avviklet 11. juli 1908.

OL-medaljer 
 1908  London –  Gull i skyting, 25 meter rifle bevegelig mål  Storbritannia

Referanser

Eksterne lenker 
 

Britiske skyttere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Skyttere under Sommer-OL 1908
Personer fra distriktet Allerdale
Olympiske medaljevinnere i skyting
James Gorman

James «Jim» Edward Gorman (født 30. januar 1859, død 2. november 1929) var en amerikansk skytter som deltok i de olympiske leker 1908 i London.

Gorman ble olympisk mester i skyting under OL 1908 i London. Han var med på det amerikanske laget som vant lagskytingen med pistol 50 yards med 1914 poeng foran Belgia med 1863. De andre på laget var Irving Calkins, Charles Axtell og John Dietz. Det var sju lag med fire mann på hvert som deltok i konkurransen som ble gjennomført 11. juli. Gorman skjøt 501 poeng som var det beste resultatet på det amerikanske laget. I den individuelle konkurransen, pistol 50 yards, kom han på tredjeplass med 485 poeng.

OL-medaljer 
 1908  London –  Gull i skyting, 50 yards pistol, lagskyting (USA)
 1908  London –  Bronse i skyting, 50 yards pistol

Eksterne lenker 
 

Skyttere fra USA
Olympiske mestere for USA
Medaljevinnere under Sommer-OL 1908
Deltakere for USA under Sommer-OL 1908
Skyttere under Sommer-OL 1908
Olympiske medaljevinnere i skyting
Balsamgran

Balsamgran (Abies balsamea) er en art av bartrær i edelgranslekten innenfor furufamilien. Den tilhører undergruppen Balsamgraner. 

Varianten Canaangran (Abies balsamea var. hanerolepis) vokser i den sørvestre delen av artens utbredelsesområde, oppkalt etter voksestedet Canaan Valley i Vest-Virginia. Varianten vokser nordover Appalachene til Quebec. Den er biologisk sett også ganske nærstående Frasergran (Abies fraseri).

Balsamgran blir 5-35 meter høyt, kronen er konisk. Årsskuddene samme året er ofte bråbrune eller brågule, med hårdekke som kan være brunt. Oppå bladene er det ikke hårdekke. Det er kvae på årsknoppene. barken på unge individer er grå og myk, og kan ha kvae rennende. På eldre trær er barken hardere og mer skjellaktig.

Nålene er inntil 3 cm lange, og 2 mm brede. De er blanke, mørkt grønne, og har et lyst bånd på undersiden med butt spiss slik så mange edelgraner har. Konglene blir inntil 8 x 3 cm. Nålene kan lukte litt av appelsin. 

Arten balsamedelgran forviller seg fra planting og hager og parker. Opprinnelig vokser den i det østlige Nord-Amerika. Den kan finnes spredt i Norden som forvillet art.

Referanser

Litteratur

Eksterne lenker 
 

Furufamilien
Nord-Amerikas flora
John Dietz

John A. Dietz (født 24. november 1870, død 11. oktober 1939) var en amerikansk skytter som deltok i de olympiske leker 1908 i London og 1912 i Stockholm.

Dietz ble olympisk mester i skyting under OL 1908 i London. Han var med på det amerikanske laget som vant lagskytingen med pistol 50 yards med 1914 poeng foran Belgia med 1863. De andre på laget var James Gorman, Charles Axtell og Irving Calkins. Det var sju lag med fire mann på hvert som deltok i konkurransen som ble gjennomført 11. juli. Dietz skjøt 472 poeng som var det nest svakeste resultatet på det amerikanske laget. I den individuelle konkurransen, pistol 50 yards, kom han på niendeplass. Fire år senere, under OL 1912 i Stockholm, var han med på det amerikanske laget som vant lagskytingen 50 meter pistol.

OL-medaljer 
 1908  London –  Gull i skyting, 50 yards pistol, lagskyting (USA)
 1912  Stockholm –  Gull i skyting, 50 meter pistol, lagskyting (USA)

Eksterne lenker 
 

Skyttere fra USA
Olympiske mestere for USA
Medaljevinnere under Sommer-OL 1908
Deltakere for USA under Sommer-OL 1908
Skyttere under Sommer-OL 1908
Medaljevinnere under Sommer-OL 1912
Deltakere for USA under Sommer-OL 1912
Skyttere under Sommer-OL 1912
Fødsler i 1870
Dødsfall i 1939
Olympiske medaljevinnere i skyting
Alexander Maunder

Alexander Elsdon Maunder (født 3. februar 1861, død 2. februar 1932) var en britisk skytter som deltok i de olympiske leker 1908 i London og 1912 i Stockholm.

Maunder ble olympisk mester i skyting under OL 1908 i London. Han var med på det britiske laget som vant lagskytingen i trap med 407 poeng foran Canada med 405. De andre på laget var Charles Palmer, James Pike, John Postans, Frank Moore og Peter Easte. Det var sju lag med seks mann på hvert som deltok i konkurransen som ble gjennomført 10. og 11. juli 1908. Maunder skjøt 83 poeng som var det beste resultatet på det britiske laget. I den individuelle skytingen i trap kom han på tredjeplass.

Fire år senere, under OL 1912 i Stockholm, vant han en sølvmedalje i lagskyting. Han var med på det britiske laget som kom på andreplass i  trap med 511 poeng bak USA med 532. De andre på laget var William Grosvenor, John Butt, Harold Humby, Charles Palmer og George Whitaker. Maunder skjøt totalt 89 poeng som var det nest beste resultatet på det britiske laget. Han kom på 45.-plass i den individuelle trapkonkurransen.

OL-medaljer 
 1908  London –  Gull i skyting, trap lagskyting (Storbritannia)
 1912  Stockholm –  Sølv i skyting, trap lagskyting (Storbritannia)
 1908  London –  Bronse i skyting, trap

Eksterne lenker 
 

Britiske skyttere
Olympiske mestere for Storbritannia
Olympiske sølvmedaljevinnere for Storbritannia
Olympiske bronsemedaljevinnere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Skyttere under Sommer-OL 1908
Medaljevinnere under Sommer-OL 1912
Deltakere for Storbritannia under Sommer-OL 1912
Skyttere under Sommer-OL 1912
Olympiske medaljevinnere i skyting